Banting boerekos resepteboek – toortsie.com
Etiket: Banting boerekos resepteboek
Junie 25, 2018 ~ Toortsie	~ 9 Kommentaar
Januarie 11, 2018 September 2, 2018 ~ Toortsie	~ 10 Kommentaar
My vermoede is reg
Januarie 6, 2018 Januarie 11, 2018 ~ Toortsie	~ 20 Kommentaar
My vermoede is reg. Hier is 'n dringendheidjie in die lug, want dit is mos nou weer daai tyd van die jaar.
Daai tyd is wanneer die vakansietyd verby is en die werklikheid weer inskop. Wanneer braaivleis, rugby, sonneskyn en Chevrolet sy tol geëis het. Wanneer krismis en nuwe jaar en alles wat daarmee saamgaan, verby is en ons weer 'n slag in die spieël kyk. Of, eintlik hoef ons nie eers in die spieël te kyk nie, ons klere wys dit vir ons. Klere wat mooi en netjies gesit het, bult en trek en span nou op allerhande plekke.
Ons is moedeloos met onsself. Ons het geen beheer oor wat ons eet nie en wil alles wat voorkom, in ons monde druk. Ons voel ongemaklik. Ons voel sleg. Aaklig. Wil nie ander mense in die oë kyk nie.
Nee! Só kan dit nie aangaan nie! Ons moet drasties iets doen!
Toortsie het op Facebook gevra hoekom mense van haar resepteboeke sal wil hê. My vermoede was reg oor hoekom, ek was mos vir lank in daardie selfde bootjie. Dit was nou vóór Banting.
Kyk wat sê die mense:
Een skryf dat sy wens Toortsie wil nou terugkom van oorsee af sodat sy die boeke kan koop voordat sy rol en nie meer loop nie.
Iemand anders skryf: My man is 'n diabeet en ek het jare lank met spastiese derm simptome gesukkel. Banting werk uitstekend vir ons albei! En ek is mal oor Toortsie se blog!
En hierdie een: Omdat ek myself vanoggend in die spieël gesien het! Al die ander diëte het nie lank gehou nie! So baie gehoor van jou Banting boek dat ek dink dis nou n goeie begin vir die nuwejaar!
Kyk hier: Omdat ek van die 20kg wat ek in 2017 wou verloor, nog net 30 oor het…en omdat my cholesterol hemelhoog is en pre-diabetes nie juis help nie…
Toortsie kan niks belowe nie, maar Toortsie wil jou graag help. Ry jy ook in daardie bootjie?
s dalk net die moeite werd om te probeer. Wat kan jy verloor?
Kyk by Bidorbuy.
Terloops, Toortsie Bant reeds 3 en 'n halwe jaar en behou haar gewig. Geen resultate kan egter gewaarborg word nie, dit verskil van persoon tot persoon. Raadpleeg ook asseblief jou dokter voor jy die drastiese stap oorweeg.
Februarie 5, 2016 Februarie 3, 2016 ~ Toortsie	~ 12 Kommentaar
Desember 11, 2015 Desember 11, 2015 ~ Toortsie	~ 46 Kommentaar
Ek wéns ek kon sê: "I did it!", maar nee, "WE DID IT"!
Die proef is vandag gefinaliseer! Hiehaaaaa! Yeay! Yesssss! Hahaooooooo!!!
Ek het gister die Here gedank vir elke fantastiese mense wat Hy op hierdie pad vir my gesit het. Dit was nie regtig op my bucket list nie, ek sou nooit dink dat ek so iets sou aanpak nie, die pad was vir my uitgelê. Dat dit 'n aansienlik groter projek is was wat ek gedink het, is waar en dis beslis nie dieselfde as die Tameletjie Toortsie wat ek een keer as 'n Pay it Forward-projek gedoen het oor 'n naweek nie.
Die ONS wat dit gedoen het, is:
My Hemelse Vader wat my hand vasgehou het, wat vir my raad gegee het as ek nie geweet het hoe nou nie, wat my ELKE KEER rustig gemaak het as ek angstig was, wat die Reuse saam met my beveg het. Hierdie sê ek nie om te dweep nie, ek sê dit omdat ek nie anders kan nie.
My man en kinders wat my hierin ondersteun het.
Lizelle du Toit van Die Wit Kombuis wat die stilering van die kos gedoen het, wat op kort kennisgewing beskikbaar was, soveel ekstra myle gestap het, my by 'n fantastiese bemarker uitgebring het, wat selfs gereël het dat ek volgende week op Radio Overberg gaan praat oor my boek. Die bemarker het danksy haar 'n persverklaring uitgereik wat my stomslaan. Asof dit nie genoeg is nie, help sy my ook met die reëlings rondom die Boekbekendstelling wat 22 Desember 2015 in die NG Kerk op Struisbaai sal wees.
Is jy in die omtrek? Kom sê hello!
Lize du Toit is die fotograaf wat net so baie gedoen het op kort kennisgewing. Sy sorg ook dat my plakkate gedruk word, visitekaartjies, ens. Sy is te vinde by Photography by Lize.
My twee kinders in die Kaap. Hoe gaan ek julle bedank? My skoondogter het gesorg vir die uitleg van die boek, vir fyn detail, vir die voorblad, om my boek "myne" te maak, totaal uniek. Sy het gedoen en oorgedoen en nogmaals oorgedoen, met die drukkers gewerk as ek nie kon nie. Hy het dit gelees en gelees en gehelp met die verstellings van die program, die proef gaan optel. Ag, ek kan nie alles opnoem nie! Wenspan!
Twee vriendinne wat te midde van 'n uiters besige program vir my raad gegee het, help proeflees het, bygestaan het, is DM en ons eie Seegogga. Twee juwele. En sommer my ander maatjie, Amaré, wat my aangemoedig het, moed ingepraat het.
Mega Digital is die drukkers. Hulle is nie sommer 'n agterplaasdrukkertjie nie. Ek is hoogs beïndruk met hulle werk, hulle professionele aanslag. Die dame op die eerste foto is die persoon wat my help daar.
My dogter wat my elke keer rondkarwei het in die stad se verkeer.
Dankie almal! Die boek sal hopelik volgende week beskikbaar wees. Julle kan dit van Maandag af begin bestel deur op hierdie knoppie te druk. Dis by Paypal en jy kan met jou kredietkaart betaal. Die prys daar is in Amerikaanse Dollars, ongeveer R195 – R200, afhangende van die wisselkoers.